TARYBOS SPRENDIMAS 2008/482/BUSP
2008 m. birželio 23 d.
iš dalies keičiantis Sprendimą 2008/134/BUSP dėl Europos Sąjungos policijos misijos Palestinos teritorijose
EUROPOS SĄJUNGOS TARYBA,
atsižvelgdama į 2005 m. lapkričio 14 d. Tarybos bendruosius veiksmus 2005/797/BUSP dėl Europos Sąjungos policijos misijos Palestinos teritorijose (1), ypač į jų 14 straipsnio 2 dalį siejant su Europos Sąjungos sutarties 23 straipsnio 2 dalies antra įtrauka,
kadangi:
(1)
2005 m. lapkričio 14 d. Taryba priėmė Bendruosius veiksmus 2005/797/BUSP, kuriais trejų metų laikotarpiui įsteigiama Europos Sąjungos policijos misija Palestinos teritorijose (EUPOL COPPS). EUPOL COPPS veiklos etapas prasidėjo 2006 m. sausio 1 d.
(2)
2008 m. vasario 18 d. Taryba priėmė Sprendimą 2007/134/BUSP, įgyvendinantį Bendruosius veiksmus 2005/797/BUSP dėl Europos Sąjungos policijos misijos Palestinos teritorijose (2), kuriuo nustatoma orientacinė finansavimo suma su EUPOL COPPS susijusioms išlaidoms nuo 2008 m. kovo 1 d. iki 2008 m. gruodžio 31 d. padengti.
(3)
EUPOL COPPS skirta orientacinė finansavimo suma turėtų būti padidinta siekiant sudaryti sąlygas EUPOL COPPS veiklai sustiprinti,
NUSPRENDĖ:
1 straipsnis
Sprendimo 2008/134/BUSP 1 straipsnis pakeičiamas taip:
„1 straipsnis
Su Europos Sąjungos policijos misija Palestinos teritorijose (EUPOL COPPS) susijusioms išlaidoms nuo 2008 m. kovo 1 d. iki 2008 m. gruodžio 31 d. padengti skiriama orientacinė finansavimo suma yra 6 000 000 EUR.“
2 straipsnis
Šis sprendimas įsigalioja jo priėmimo dieną.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Liuksemburge, 2008 m. birželio 23 d.